Covid19: पिछले 24 घंटे में  23,529 नए मामले आए, 311 लोगों की मौत
देशभर में पिछले 24 घंटे में कोरोना वायरस के कुल 23,529 नए मामले सामने आने के साथ ही कुल संक्रमितों की संख्या 3,37,39,980 हो गई है।
नई दिल्ली: देशभर में पिछले 24 घंटे में कोरोना वायरस के कुल 23,529 नए मामले सामने आने के साथ ही कुल संक्रमितों की संख्या 3,37,39,980 हो गई है। वहीं पिछले 24 घंटे में 311 लोगों की मौत के साथ इस संक्रमण से अबतक 4,48,062 लोग जान गंवा चुके हैं। केंद्रीय स्वास्थ्य मंत्रालय के आंकड़ों के मुताबिक देश में फिलहाल कोरोना के एक्टिव मामले  2,77,020 हैं। वहीं देश भर में कोरोना वैक्सीनेशन की संख्या बढ़कर 88,34,70,578 हो गई है। पिछले 24 घंटे में 65,34,306 लोगों को वैक्सीन की डोज दी गई है।देश में अभी 2,77,020 लोगों का कोरोना वायरस संक्रमण का इलाज चल रहा है, जो कुल मामलों का 0.82 प्रतिशत है। यह दर मार्च 2020 के बाद से सबसे कम है। पिछले 24 घंटे में उपचाराधीन मरीजों की संख्या में कुल 5,500 की कमी दर्ज की गई। मरीजों के ठीक होने की राष्ट्रीय दर 97.85 प्रतिशत है, जो मार्च 2020 के बाद से सबसे अधिक है। आंकड़ों के अनुसार, देश में अभी तक कुल 56,89,56,439 नमूनों की कोविड-19 संबंधी जांच की गई है, जिनमें से 15,06,254 नमूनों की जांच बुधवार को की गई। दैनिक संक्रमण दर 1.56 प्रतिशत है, जो पिछले 31 दिनों से तीन प्रतिशत से कम है। वहीं, साप्ताहिक संक्रमण दर 1.74 प्रतिशत है, जो पिछले 97 दिन से तीन प्रतिशत से कम बनी हुई है। अभी तक कुल 3,30,14,898 लोग संक्रमण मुक्त हो चुके हैं, जबकि मृत्यु दर 1.33 प्रतिशत है। राष्ट्रव्यापी टीकाकरण मुहिम के तहत अभी तक कोविड-19 रोधी टीकों की 88.34 करोड़ से अधिक खुराक दी जा चुकी है।इनपुट-भाषा